Държавен вестник, бр. 105, 2013 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  105
като засилване и подчертаване на гаранциите 
за предотвратяване на посегателствата върху 
природата, което е и важна функция на ОУП, 
но което не е последователно проведено при 
установяване на критерия за изключението 
по ал. 2 на чл. 17 ЗУЧК.
По съдържание чл. 17, ал. 2 ЗУЧК не се 
отличава от това, което е съдържание на 
чл. 109, ал. 3 ЗУТ. Това повторение в двата 
закона – ЗУЧК и ЗУТ, е един правен подход, 
който не съответства на Закона за норматив-
ните актове, но в случая той показва значе-
нието на разпоредбите като изключение от 
общо правило. Той все пак е оправдан, тъй 
като съгласно общата уредба на ЗУТ чл. 109, 
ал. 3 влиза в сила на 1.01.2016 г., а в интерес 
на икономическата дейност и насърчаване на 
стопанската инициатива по Черноморското 
крайбрежие изключението по чл. 17, ал. 2 
ЗУЧК вече е в сила (ДВ, бр. 27 от 15.03.2013 г.) 
и е приложимо за случаите, обхванати от 
атакуваната с искането на президента т. 6 
относно обектите със сертификат за клас по 
ЗНИ. Влизането в сила в различен момент 
на еднакви по съдържание разпоредби, но 
в контекста на различни общи текстове и 
обхват на двата закона, поставя много въп- 
роси, чието разрешаване засяга баланса на 
законовите решения и подлага на съмнение 
уредбата и нейната установеност, с което от-
ново се нарушава принципът на чл. 4, ал. 1 
от Конституцията (Решение № 8 от 1999 г. по 
к.д. № 4 от 1999 г.).
Законът за насърчаване на инвестициите 
има за цел да се уредят условията и редът за 
насърчаване на инвестициите, дейността на 
държавните органи, както и тяхната закрила 
чрез финансово и административно подпома-
гане, публично-частно партньорство и търгов-
ски сделки, както и данъчно облекчение по 
Закона за корпоративното подоходно облагане 
(ЗКПО). Съгласно чл. 10, ал. 1 ЗНИ министъ-
рът на икономиката, енергетиката и туризма 
провежда държавната политика в областта на 
инвестициите във взаимодействие с органите 
на изпълнителната власт. Министърът издава 
сертификата за клас инвестиции чрез Българ-
ската агенция за инвестиции, която поддържа 
информация за издадените сертификати по 
реда на ЗНИ (чл. 116, т. 7, чл. 20, ал. 1, т. 3). 
В ЗУЧК не е посочено за кои зони се издава 
сертификат за клас. Очевидно е, че такъв се 
издава за всички зони, като са обхванати в 
чл. 17, ал. 1 ЗУЧК – зоните „А“ и „Б“. За тях 
са включени и сертификати клас „В“ (чл. 15, 
ал. 3 ЗНИ). Това са инвестиционни проекти 
с общинско значение, които се насърчават от 
кмета на общината с мерките по реда на чл. 22, 
ал. 3 ЗНИ. Именно кметът е, който издава 
сертификат за инвестиция клас „В“ въз основа 
на решение на общинския съвет (чл. 18 ЗНИ) 
и тези инвестиции се насърчават по реда на 
чл. 15, ал. 4 ЗНИ. Кметът има правомощия 
да определи сертификатите на инвестицията 
и да получи сертификат за клас „В“. Така 
ще се осъществи дейност по урбанизиране 
на територии само въз основа на ПУП съоб- 
разно изключението по чл. 17, ал. 2 ЗУЧК с 
оглед на икономическите интереси на местно 
ниво. Съгласно допълнителните разпоредби в 
ЗНИ – § 1, т. 7 и 8, „обект“ е икономически 
неделима съвкупност от дълготрайни активи, 
които са свързани помежду си физически и 
функционално за производство на определен 
продукт или продукти. А също „започване 
на работа по индивидуален проект“, което 
се определя като „започване на строителни 
дейности или поръчване или доставяне на 
дълготрайни материални или нематериални 
активи, с изключение на предварителни тех-
нико-икономически проучвания“. Видно е, че 
ЗНИ изобщо не третира и под никаква форма 
не взема предвид екологичните изисквания, 
така че сертификатът за клас не може да бъде 
годен критерий, обосноваващ изключението, 
и да се пренебрегне изричното изискване, 
заложено в ал. 1 на чл. 17 ЗУЧК за изготвен 
общ устройствен план. 
Народното събрание е приело решение 
за налагане на мораториум върху всички 
сделки на разпореждане и строителни дей-
ности с държавни имоти в териториите на 
устройствени зони „А“ и „Б“ по Закона за 
устройството на Черноморското крайбрежие 
освен за случаи на инфраструктурни обекти с 
местно и национално значение (ДВ, бр. 64 от 
19.07.2013 г.). С това решение се спира разпо-
реждането, промяната на предназначението и 
строителството в държавни поземлени имоти 
в посочените граници и се възлага на Минис-
терския съвет да внесе финансово обезпечена 
програма за възлагането и изработването на 
специализирани карти за обектите по чл. 6, 
ал. 4 и 5 ЗУЧК, както и установява срок на 
действието на ограничението до изработването 
и приемането на тези специализирани карти 
за всеки от обектите по чл. 6, ал. 4 и 5 ЗУЧК, 
но не повече от 12 месеца, като в този срок 
Министерството на околната среда и водите 
трябва да подготви предложение за създаване 
на национален парк „Българско Черноморие“.
Мораториумът обхваща устройствените 
зони „А“ и „Б“ по ЗУЧК, т.е. зоните, които 
са обект и на чл. 17 ЗУЧК, и тъй като няма 
други допълнителни класификационни приз- 
наци, това се отнася и за горските терито-
рии и попадащите в тях земеделски земи и 
поземлени имоти. 
Анализът на текста обаче показва, че 
мораториумът не е всеобхватен. Дори в зо-
ните „А“ и „Б“ на ЗУЧК се обхващат само 
дейностите с държавни имоти. Имотите, 
които не са държавна собственост, остават 
вън от мораториума. Спазването на еколо-